## Pravilnik o izmjenama i dopunama Pravilnika o uvjetima dodjele i uporabe radiofrekvencijskog spektra

### NN 97/2014 (6.8.2014.), Pravilnik o izmjenama i dopunama Pravilnika o uvjetima dodjele i uporabe radiofrekvencijskog spektra

HRVATSKA REGULATORNA AGENCIJA ZA MREŽNE DJELATNOSTI

1943

Na temelju članka 12. stavka 1. točke 1. i članka 82. stavka 4. Zakona o elektroničkim komunikacijama (»Narodne novine«, broj 73/08, 90/11, 133/12, 80/13 i 71/14) Vijeće Hrvatske regulatorne agencije za mrežne djelatnosti donosi

PRAVILNIK

O IZMJENAMA I DOPUNAMA PRAVILNIKA O UVJETIMA DODJELE I UPORABE RADIOFREKVENCIJSKOG SPEKTRA

Članak 1.

U Pravilniku o uvjetima dodjele i uporabe radiofrekvencijskog spektra (»Narodne novine« br. 71/14) u cijelom tekstu, riječi »Hrvatska agencija za poštu i elektroničke komunikacije« zamjenjuju se riječima »Hrvatska regulatorna agencija za mrežne djelatnosti«, u odgovarajućem padežu.

Članak 2.

Članak 5. mijenja se kako slijedi:

– briše se stavak 4.

– dosadašnji stavak 5. postaje stavak 4., mijenja se i glasi: »Agencija može, ukoliko ocijeni potrebnim, zatražiti dopunu zahtjeva iz stavka 1. ovog članka.«

– dosadašnji stavak 6. postaje stavak 5.

– u dosadašnjem stavku 7., koji postaje stavak 6. riječi »HAKOM« zamjenjuju se riječima »Agencija«.

– dosadašnji stavak 8. postaje stavak 7.

Članak 3.

U članku 7. stavku 5. riječi »dodatak dozvoli« zamjenjuju se riječima »novu dozvolu«.

Članak 4.

U članku 15. stavku 2. riječ »članaka« zamjenjuje se riječju »članka«.

Članak 5.

U članku 21. stavak 5. mijenja se i glasi:

»Agencija će odbiti zahtjeve iz stavka 1. ovog članka ako podnositelj zahtjeva ne zadovoljava uvjete utvrđene odlukom o javnom pozivu.«

Članak 6.

Članak 30. mijenja se i glasi:

»Agencija će odbiti ponudu ako podnositelj zahtjeva ne zadovoljava uvjete utvrđene odlukom o raspisivanju javnog natječaja i natječajnom dokumentacijom.«

Članak 7.

U članku 35. briše se točka 6., a dosadašnje točke 7., 8., 9., 10. postaju točke 6., 7., 8., 9.

Članak 8.

Članak 36. mijenja se i glasi:

»Postupak javne dražbe obuhvaća:

1. podnošenje zahtjeva za sudjelovanjem u postupku javne dražbe,

2. utvrđivanje ispunjavanja uvjeta iz odluke o raspisivanju javne dražbe,

3. provođenje postupka nadmetanja propisanog odlukom o raspisivanju javne dražbe,

4. donošenje odluke o odabiru jednog ili više ponuđača.«

Članak 9.

U članku 37. stavak 2. mijenja se i glasi:

»Agencija će odbiti zahtjev za sudjelovanjem u postupku javne dražbe ako podnositelj zahtjeva ne zadovoljava uvjete utvrđene odlukom o raspisivanju javne dražbe i dražbovnom dokumentacijom.«

Članak 10.

U članku 40. stavku 1. briše se riječ »svaku«.

Članak 11.

U glavi Prijelazne i završne odredbe, oznaka »IX.« zamjenjuje se oznakom »VII.«.

Članak 12.

Dodatak 1. mijenja se i glasi:

![](dodatni/432756.jpg)

[Članak 13.](dodatni/432757.pdf)

Članak 14.

Ovaj Pravilnik stupa na snagu 1. rujna 2014.

Klasa: 011-02/14-02/13

Urbroj: 376-04-14-1

Zagreb, 30. srpnja 2014.

Predsjednik Vijeća

dr. sc. Dražen Lučić, v. r.

97 06.08.2014 Pravilnik o izmjenama i dopunama Pravilnika o uvjetima dodjele i uporabe radiofrekvencijskog spektra

97 06.08.2014 Pravilnik o izmjenama i dopunama Pravilnika o uvjetima dodjele i uporabe radiofrekvencijskog spektra

Pravilnik, NN 97/2014-1943